SET เปิดบ่าย หลุดแนวรับ 1,600 จุด นลท.เทขายลดเสี่ยง หวั่นสงครามขยายวงกว้าง ฉุดศก.
 SET เปิดบ่าย หลุดแนวรับสำคัญ 1,600 จุด นลท.เทขายลดความเสี่ยง หลังรัสเซียและยูเครนที่ยังไม่สามารถเจรจาให้ได้ข้อยุติ หวั่นต้นทุนเพิ่ม เงินเฟ้อพุ่ง  
 SET เปิดบ่าย หลุดแนวรับสำคัญ 1,600 จุด นลท.เทขายลดความเสี่ยง หลังรัสเซียและยูเครนที่ยังไม่สามารถเจรจาให้ได้ข้อยุติ หวั่นต้นทุนเพิ่ม เงินเฟ้อพุ่ง  
8 มี.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 14:41 น. อยู่ที่ 1,586.35 จุด ลดลง 40.3 จุด หรือ 2.48% สูงสุดที่ 1,633.50 จุด ต่ำสุดที่ 1,586.12 จุด มูลค่าการซื้อขาย 8.43 หมื่นล้านบาท
นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดยังมีความกังวลสถานการณ์รัสเซียและยูเครนที่ยังไม่สามารถเจรจาให้ได้ข้อยุติ และยังคงเดินหน้าปฏิบัติการทางทหารกันอย่างต่อเนื่อง กระทบต่อเศรษฐกิจโลกในภาพรวม ทำให้นักลงทุนเกิดความไม่มั่นใจจึงยังขายสินทรัพย์เสี่ยง ซึ่งเป็นปัจจัยกดดันตลาดหุ้นทั่วโลก
สำหรับแนวโน้มตลาดหุ้นไทยในช่วงบ่ายน่าจะยังแกว่งแดนลบต่อไป ต้องลุ้นว่าดัชนีจะหลุดแนวรับสำคัญที่ 1,600 จุดหรือไม่ เพราะอาจไหลลงไปอีกมากได้ แม้ว่าณะนี้จะลงมามากแล้วก็ตาม
ทั้งนี้ให้กรอบแนวต้าน 1,620-1,630 จุด และแนวรับ 1,590-1,600 จุด